CELEX: 62011CB0114
Language: et
Date: 2012-04-27 00:00:00
Title: Kohtuasi C-114/11: Euroopa Kohtu (seitsmes koda) 27. aprilli 2012 . aasta määrus (Hoge Raad der Nederlanden — Madalmaad eelotsusetaotlus) — Staatssecretaris van Financiën versus U. Notermans-Boddenberg (EÜ artiklid 18 ja 39 — Mootorsõidukid — Sellise eraisikule kuuluva mootorsõiduki liikmesriigis kasutamine, mis on registrisse kantud teises liikmesriigis — Sõiduki maksustamine esimesena nimetatud liikmesriigis selle esmakordsel kasutuselevõtul selle liikmesriigi teedel — Esimesena nimetatud liikmesriiki elama asumisel imporditud sõiduk, mida kasutatakse nii eraotstarbel kui töölesõiduks teise liikmesriiki)

25.8.2012   
            
            
               ET
            
            
               Euroopa Liidu Teataja
            
            
               C 258/8
            
         Euroopa Kohtu (seitsmes koda) 27. aprilli 2012. aasta määrus (Hoge Raad der Nederlanden — Madalmaad eelotsusetaotlus) — Staatssecretaris van Financiën versus U. Notermans-Boddenberg
   (Kohtuasi C-114/11) (1)
   
   (EÜ artiklid 18 ja 39 - Mootorsõidukid - Sellise eraisikule kuuluva mootorsõiduki liikmesriigis kasutamine, mis on registrisse kantud teises liikmesriigis - Sõiduki maksustamine esimesena nimetatud liikmesriigis selle esmakordsel kasutuselevõtul selle liikmesriigi teedel - Esimesena nimetatud liikmesriiki elama asumisel imporditud sõiduk, mida kasutatakse nii eraotstarbel kui töölesõiduks teise liikmesriiki)
   2012/C 258/12
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja menetluse pool
   
   
      Hageja: Staatssecretaris van Financiën
   
      Kostja: U. Notermans-Boddenberg
   
      Ese
   
   Eelotsusetaotlus — Hoge Raad der Nederlanden — EÜ artiklite 18 ja 39 (nüüd ELTL artiklid 21 ja 45) tõlgendamine — Siseriiklik säte, mis näeb ette registreerimismaksu sõiduki esmakordsel kasutamisel siseriiklikel avalikel teedel — Sellise isiku maksukohustus, kes on asunud elama teise liikmesriiki, kellel on selle riigi kodakondsus ning kes alaliselt kasutab selles riigis registrisse kantud ja kolitava vara hulka kuuluvat sõidukit era- ja ametialasel otstarbel, sealhulgas sõiduks töökohta sellesse teise liikmesriiki.
   
      Resolutsioon
   
   EÜ artiklit 39 tuleb tõlgendada nii, et sellega ei ole vastuolus liikmesriigi õigusnormid, millega kehtestatakse selle residentidele, kes asusid riiki elama teisest liikmesriigist ning importisid viimati nimetatud liikmesriigis registrisse kantud sõiduki, kohustus sõiduki esmakordsel kasutamisel siseriiklikel avalikel teedel tasuda maksu, mida tavaliselt tuleb tasuda sõiduki registrisse kandmisel esimeses liikmesriigis, kui seda sõidukit peamiselt kasutatakse selle esimesena nimetatud liikmesriigi territooriumil alaliselt, isegi kui see kasutamine hõlmab nimetatud residentide sõitusid töökohta, mis asub teises liikmesriigis.
   
      (1)  ELT C152, 21.5.2011.